
Parlamentul  României

Camera  Deputaţilor

Comisia pentru industrii si servicii






                 Bucureşti, 01.03.2017




                                         
                     Nr.4c-3/459/2016
AVIZ
asupra proiectului de Lege pentru completarea art.198 din legea nr.95/2006 privind reforma în domeniul sănătăţii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz, care va fi transmis Comisiei pentru sănătate şi familie şi Comisiei pentru administraţie publică şi amenajarea teritoriului, care au fost sesizate în fond, cu proiectul de Lege pentru completarea art.198 din Legea nr.95/2006 privind reforma în domeniul sănătăţii, transmis cu adresa nr. P.L.x. 533 din 7 noiembrie 2016, înregistrat sub nr.4c-3/459 din 8 noiembrie 2016.


Consiliul Legislativ, cu avizul nr.397/27.04.2016, avizează favorabil propunerea legislativă cu observaţii şi propuneri.


Guvernul, prin actul nr.1000/DPSG/25.05.2016, nu susţine adoptarea iniţiativei legislative.


Senatul, a adoptat propunerea legislativă în condiţiile articolului 75 alineatul (2) teza a III-a din Constituţia României, republicată..



Proiectul de lege are ca obiect de reglementare completarea articolului 198 din Legea nr.95/2006 privind reforma în domeniul sănătăţii, republicată, cu modificările şi completările ulterioare, în sensul alocării sumelor necesare construcţiei de spitale noi doar potrivit unui plan naţional de investiţii.



Examinarea proiectului de lege a avut loc în şedinţa comisiei din 28 februarie 2017.
În urma dezbaterilor, membrii comisiei au hotărât, în unanimitate, avizarea negativă a proiectului de lege.



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,
Iulian Iancu
Consilieri parlamentari,
Viorela Gondoş

Isabela Patricia Robe

